[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 25.4.2008

SEK(2008) 535 endelig

BERETNING FRA KOMMISSIONEN TIL EUROPA-PARLAMENTET OG RÅDET

om udgifter under EGFL Alarmsystemet nr. 1-3/2008

INDHOLDSFORTEGNELSE

1. Budgetprocedure for EGFL for 2008 3

2. Formålsbestemte indtægter til EGFL 4

3. Indtægter fra de midlertidige omstruktureringsafgifter (sukker) 4

4. Bemærkninger angående gennemførelsen af 2008-budgettet for EGFL 4

5. Forbrug af formålsbestemte indtægter til EGFL 6

6. Forbrug af indtægter fra de midlertidige omstruktureringsafgifter (sukker) 6

7. Gennemførelse af omstruktureringsfonden for sukker 6

8. Konklusioner 6

BILAG 1: | EGFL – BUDGETPROCEDURE FOR 2008 |

BILAG 2: | FORELØBIGT FORBRUG AF EGFL-BEVILLINGER INDTIL 31.1.2008 |

1. BUDGETPROCEDURE FOR EGFL FOR 2008

BUDGETPROCEDUREN FOR 2008 FOR DEN EUROPÆISKE GARANTIFOND FOR LANDBRUGET (EGFL) MED TILHØRENDE bevillingsbeløb i hver af procedurens faser er opsummeret i oversigten i bilag 1.

I begyndelsen af maj 2007 vedtog Kommissionen det foreløbige budgetforslag (FBF) for EGFL, der indeholdt forpligtelsesbevillinger på i alt 42 194,8 mio. EUR og betalingsbevillinger på 42 319,9 mio. EUR. De forventede bevillingsbeløb var baseret på en evaluering af interne og eksterne markedsvilkår for de forskellige berørte produkter, virkningerne af forslaget til en reform af markedsordningen for frugt og grøntsager og virkningerne på den direkte støtte af, at gradueringsraten har nået sit maksimale niveau på 5 %.

I juli 2007 vedtog Økofin/Budget-Rådet budgetforslaget (BF) og nedsatte bevillingsanmodningerne i FBF med 550 mio. EUR. Bevillingerne til markedsforanstaltninger blev over en kam nedskåret med 350 mio. EUR undtagen ordningerne for fødevarer til de socialt dårligst stillede personer, gratis uddeling af frugt og grøntsager og mælk til skoleelever. Bevillingerne til regnskabsafslutningen blev forhøjet med 200 mio. EUR (negative udgifter). Til gengæld annullerede Europa-Parlamentet i sin førstebehandling af FBF Rådets nedskæringer og forhøjede endog bevillingerne med omkring 30 mio. EUR navnlig til de samme ordninger, som Rådet havde fritaget fra den generelle nedsættelse.

I oktober 2007 reviderede og ajourførte Kommissionen de oprindelige overslag over behovene i FBF på grundlag af den seneste udvikling i landbrugslovgivningen, på landbrugsmarkederne og i vekselkursen mellem EUR og USD, og den fremlagde herefter ændringsskrivelse nr. 2/2008 for budgetmyndigheden. Kommissionen anmodede her om samlede forpligtelsesbevillinger på 40 862,3 mio. EUR og samlede betalingsbevillinger på 40 988,5 mio. EUR. Sammenholdt med de oprindeligt ønskede bevillinger i FBF nedsatte Kommissionen sin bevillingsanmodning i ændringsskrivelsen for 2008 med 1 332,5 mio. EUR.

Budgettet for 2008 blev vedtaget under Europa-Parlamentets plenarmøde i december 2007. 2008-budgettets forpligtelsesbevillinger til landbrugsmarkedsforanstaltninger og direkte støtte (politikområde 05) beløb sig til 40 562,3 mio. EUR, og budgettets betalingsbevillinger var på 40 688,5 mio. EUR. Endvidere blev der afsat forpligtelsesbevillinger på 281,7 mio. EUR og betalingsbevillinger på 225,7 mio. EUR til politikområde 17 – veterinær- og plantesundhedsforanstaltninger. Endelig blev der afsat forpligtelsesbevillinger på 32,5 mio. EUR og betalingsbevillinger på 31,5 mio. EUR til politikområde 11 – fiskeri i 2008-budgettet.

Forpligtelsesbevillingerne på EGFL's budget for 2008 beløb sig til 40 876,5 mio. EUR og betalingsbevillinger til 40 945,6 mio. EUR. Forskellen mellem forpligtelsesbevillingerne og betalingsbevillingerne på 276,1 mio. EUR skyldes, at opdelte bevillinger anvendes til betalinger, som foretages direkte af Kommissionen til fremme af landbrugsprodukter, til politisk strategi og koordineringsforanstaltninger samt til veterinær- og plantesundhedsforanstaltninger.

2. FORMÅLSBESTEMTE INDTÆGTER TIL EGFL

PÅ GRUNDLAG AF BESTEMMELSERNE I ARTIKEL 34 I DEN NYE FINANSFORORDNING (EF) NR. 1290/2005 FOR DEN FÆLLES LANDBRUGSPOLITIK BETRAGTES INDTÆGTER, DER HIDRØRER FRA FINANSIELLE KORREKTIONER i forbindelse med regnskabsafslutningsproceduren, uregelmæssigheder og mælkeafgiften som formålsbestemte indtægter, der skal anvendes til finansiering af EGFL-udgifter. Efter gældende bestemmelser kan disse indtægter helt eller delvis anvendes til at finansiere EGFL-udgifter, hvis de af budgetmyndigheden tildelte bevillinger ikke er tilstrækkelige til at finansiere de af medlemsstaterne afholdte udgifter. Hvis nogle af disse indtægter ikke anvendes, vil de automatisk blive overført til det følgende regnskabsår.

Da 2008-budgettet blev opstillet, blev der udarbejdet et skøn over disse indtægter både for det kommende regnskabsår og for det beløb, der forventes at kunne overføres fra regnskabsår 2007 til regnskabsår 2008. Skønnet blev lagt til grund, da budgetmyndigheden vedtog budgetbevillingerne for 2008. Nærmere bestemt gælder:

- indtægterne i form af tilbagebetalinger i forbindelse med regnskabsafslutningen og uregelmæssigheder blev anslået til henholdsvis 500 og 80 mio. EUR, mens provenuet af mælkeafgiften blev anslået til 219 mio. EUR. De formålsbestemte indtægter i løbet af regnskabsåret 2008 blev således anslået til 799 mio. EUR

- de formålsbestemte indtægter, der forventes at kunne overføres fra regnskabsår 2007 til 2008, blev anslået til 1 138 mio. EUR

- det samlede beløb på 1 937 mio. EUR blev anvendt til at nedsætte de ansøgte bevillinger til driftsfondene for producentorganisationer i sektoren for frugt og grøntsager med 467 mio. EUR og enkeltbetalingsordningen med 1 470 mio. EUR. Til disse ordninger afsatte budgetmyndigheden i sidste ende bevillinger på henholdsvis 105 mio. EUR og 27 220 mio. EUR.

3. INDTÆGTER FRA DE MIDLERTIDIGE OMSTRUKTURERINGSAFGIFTER (SUKKER)

De midlertidige omstruktureringsafgifter for sukker betragtes som formålsbestemte indtægter, der skal finansiere sukkeromstruktureringsstøtten og anden støtte inden for rammerne af omstruktureringsfonden. For hvert produktionsår (2006/07 til 2008/09) omfatter disse afgifter de kvoter af sukker, inulinsirup og isoglucose, som de erhvervsdrivende i medlemsstaterne har fået tildelt, og medlemsstaterne skal indbetale afgifterne til fonden i to rater (sidste frist er hvert år 31. marts og 30. november). Da 2008-budgettet blev opstillet, blev disse indtægter anslået til 2 374 mio. EUR for det kommende regnskabsår. Et beløb på 530 mio. EUR forventes at kunne overføres fra regnskabsår 2007 til 2008.

4. BEMÆRKNINGER ANGÅENDE GENNEMFØRELSEN AF 2008-BUDGETTET FOR EGFL

Oversigten i bilag 2 viser budgettets faktiske udnyttelsesgrad i perioden 16. oktober 2007 til 31. januar 2008 sammenholdt med udgiftsprofilen med baggrund i indikatoren, som er fastlagt på grundlag af bestemmelserne i artikel 20 i Rådets forordning (EF) nr. 1290/2005[1]. I det følgende fremlægges bemærkninger til de budgetartikler, der udviser de største afvigelser mellem den faktiske og den forventede gennemførelse af 2008-budgettet:

4.1. Valutafaktorer

I overensstemmelse med artikel 21 i forordning (EF) nr. 1290/2005 baserede budgetmyndigheden sin vedtagelse af budgettet på den gennemsnitlige vekselkurs for juli-september 2007, dvs. 1 EUR = 1,37 USD. Det skal bemærkes, at gennemsnitskursen i perioden 1. august 2007 til 31. januar 2008 var ca. 1 EUR = 1,43 USD, dvs. 4,4 % højere end den kurs, som blev anvendt ved opstillingen af budgettet for 2008.

Udgifterne i perioden er fastsat under hensyntagen til udviklingen i dollarens vekselkurs over for euroen. Det bør understreges, at fastsættelsen af eksportrestitutioner for landbrugsprodukter (navnlig korn og sukker) påvirkes af tendensen i denne vekselkurs.

4.2. Markedsfaktorer

4.2.1. Korn (– 55,3 mio. EUR)

Dette overforbrug af bevillinger i forhold til indikatorniveauet skyldes det øgede tempo i salget af korn fra intervention sammenholdt med de høje hjemmemarkedspriser, der blev opnået for dette salg i modsætning til de lavere priser, der blev lagt til grund, da 2008-budgettet blev opstillet.

4.2.2. Sukker (–83,8 mio. EUR)

Dette underforbrug af bevillinger sammenholdt med indikatorniveauet skyldes de lavere sukkereksportmængder i forhold til de mængder, der blev lagt til grund, da 2008-budgettet blev opstillet.

4.2.3. Frugt og grøntsager (+124,8 mio. EUR)

De afholdte udgifter viser i forhold til indikatorniveauet ovennævnte overforbrug pr. 31. januar 2008.

Det bør dog bemærkes, at dette overforbrug af budgetbevillinger skyldes tekniske forhold. Indtægter anslået til 467 mio. EUR er blevet anvendt til at finansiere udgifter for driftsfondene for producentorganisationer i sektoren for frugt og grøntsager. De 2008-budgetbevillinger, som budgetmyndigheden blev anmodet om og tildelte i denne sektor, omfattede ikke disse indtægter. De for tiden afholdte udgifter sammenholdes derfor med den indikator, der gælder for et bevillingsniveau, som er lavere med et beløb svarende til de til denne sektor tildelte indtægter. Det er baggrunden for det nuværende overforbrug af budgetbevillinger på nuværende tidspunkt.

Hvis der blev taget højde for de til denne artikel afsatte indtægter, ville det medføre et underforbrug på omkring – 95,1 mio. EUR.

4.2.4. Vin (- 111,0 mio. EUR)

Dette underforbrug af bevillinger sammenholdt med indikatoren skyldes det faldende tempo i medlemsstaternes indbetalinger af omstrukturerings- og omlægningsstøtten. På nuværende tidspunkt anses dette underforbrug for at være midlertidigt.

4.3. Direkte støtte (+ 3 759,6 mio. EUR)

De afholdte udgifter viser sammenholdt med indikatorniveauet det ovennævnte overforbrug pr. 31. januar 2008, som navnlig skyldes den afkoblede direkte støtte.

Det bør bemærkes, at dette overforbrug af budgetbevillinger skyldes tekniske forhold. Indtægter anslået til 1 470 mio. EUR er blevet anvendt til at finansiere udgifter under enkeltbetalingsordningen. De 2008-budgetbevillinger, som budgetmyndigheden blev anmodet om og tildelte i denne sektor, omfattede ikke disse indtægter. De for tiden afholdte udgifter sammenholdes derfor med den indikator, der gælder for et bevillingsniveau, der er lavere med et beløb svarende til de til denne ordning afsatte indtægter. Det er baggrunden for dette overforbrug af bevillinger på nuværende tidspunkt.

Hvis der blev taget højde for de til denne artikel tildelte indtægter, ville det medføre et overforbrug på 2 552,7 mio. EUR.

5. FORBRUG AF FORMÅLSBESTEMTE INDTÆGTER TIL EGFL

Oversigten i bilag 2 viser, at formålsbestemte indtægter på 458,3 mio. EUR var blevet opkrævet pr. 31. januar 2008. Nærmere bestemt gælder:

- Tilbagebetalingerne i forbindelse med regnskabsafslutningen beløb sig til ca. 204,9 mio. EUR, og der forventes yderligere tilbagebetalinger ved regnskabsårets udgang.

- Indtægterne som følge af uregelmæssigheder beløb sig til ca. 33,3 mio. EUR, og der forventes at indgå yderligere beløb ved regnskabsårets udgang.

- Der blev opkrævet et beløb på ca. 220,1 mio. EUR i mælkeafgift sammenholdt med det oprindelige skøn på 219,0 mio. EUR.

I modsætning til det oprindeligt anslåede beløb på 1 138 mio. EUR beløb de formålsbestemte indtægter, der blev overført fra 2007 til 2008, sig i sidste ende til 1 159,5 mio. EUR.

6. FORBRUG AF INDTÆGTER FRA DE MIDLERTIDIGE OMSTRUKTURERINGSAFGIFTER (SUKKER)

I november 2007 indbetalte medlemsstaterne anden rate af de midlertidige omstruktureringsafgifter for produktionsåret 2006/07 på omkring 858,1 mio. EUR.

I modsætning til det oprindeligt anslåede beløb på 530 mio. EUR beløb de formålsbestemte indtægter, der blev overført fra 2007 til 2008, sig i sidste ende til 735,8 mio. EUR.

7. GENNEMFØRELSE AF OMSTRUKTURERINGSFONDEN FOR SUKKER

Indtil udgangen af januar indbetalte medlemsstaterne omkring 1,3 mio. EUR som støtte til den omstrukturerede sukkerindustri, diversificeringsstøtte og støtte til sukkerraffinering.

8. KONKLUSIONER

Forbruget af EGFL's bevillinger til medlemsstaternes udgifter fra 16. oktober 2007 til 31. januar 2008 til markedsforanstaltninger og direkte støtte nåede op på 30 696,0 mio. EUR, hvad der svarer til et overforbrug af disse bevillinger på ca. 3 578,5 mio. EUR. Overforbruget skyldes først og fremmest den afkoblede direkte støtte og navnlig enkeltbetalingsordningen. På nuværende tidspunkt synes overforbruget på grundlag af bemærkningerne i punkt 4.2 og 4.3 at være midlertidigt, og risikoen for, at budgettets nuværende bevillinger vil være utilstrækkelige til at finansiere de af medlemsstaterne anmeldte udgifter, er minimal.

[pic]

[pic]

[1] EUT L 209 af 11.8.2005, s. 1. Senest ændret ved forordning (EF) nr. 320/2006 (EUT L 58 af 28.2.2006, s. 42).